ബാബിനോവ് റോഡ്

യുറാൽ പർവ്വതനിരയിലൂടെ നിർമ്മിച്ച ഏറ്റവും ദൂരം കുറഞ്ഞ പാതയായിരുന്നു ബാബിനോവ് റോഡ് (Бабиновская дорога) . സൊലികമ്സ്ക് മുതൽ വെർഖൊതുര്യെ വരെയായിരുന്നു ഈ റോഡ്. അവിടെനിന്ന് സൈബീരിയയിലെ ടൊബോൾസ്കിലേക്ക് വരെ വ്യാപിച്ചിരുന്നു  . 1597 ൽ ആർടെമി ബാബിനോവാണ് ഈ പാത കണ്ടെത്തിയത്. പിന്നീട് വർഷങ്ങൾക്കുശേഷം വനങ്ങളിൽക്കുള്ളിലൂടെ ഈ പാത നിർമ്മിച്ചു. പതിനാറാം നൂറ്റാണ്ടിൽ ഉപയോഗിച്ചിരുന്ന നദിയിലൂടെയുള്ള  സങ്കീർണ്ണമായ ചെർഡൈൻ റൂട്ടിനുപകരം ഈ വഴി ഉപയോഗിക്കാനാരംഭിച്ചു. Great Soviet Encyclopaedia 

ബാബിനോവ് റോഡിന്റെ നിർമ്മാണമാണ് സൈബീരിയയുടെ റഷ്യൻ കോളനിവൽക്കരണവും പതിനേഴാം നൂറ്റാണ്ടിൽ റഷ്യയിലെ സാർഡോമിന്റെ വിപുലമായ പ്രദേശിക വളർച്ചയും സാധ്യമാക്കിയത്.   ഖാൺ‍ഡി, മാൻസി എന്നീ വേട്ടക്കാരുടെ ഗോത്രങ്ങൾ നിലവിൽ ഉപയോഗിച്ചിരുന്ന നടപ്പാത അടിസ്ഥാനമാക്കിയായിരുന്നു റോഡ് നിർമ്മാണം നടത്തിയത്.

പതിനേഴാം നൂറ്റാണ്ടിൽ ഈ റോഡിൽ പലയിടത്തും ചെറിയ കോട്ടകൾ നി‍ർമ്മിച്ചിരുന്നു. ഇവ ഈ വഴിയിലൂടെ യാത്ര ചെയ്തിരുന്ന റഷ്യക്കാരെ തദ്ദേശീയരുടെ ആക്രമണങ്ങളിൽ നിന്ന് സംരക്ഷിക്കാനുദ്ദേശിച്ചുള്ളവയായിരുന്നു. :s:ru:ЭСБЕ/Бабиновская дорога 1598ലാണ്  വെർഖൊതുര്യെയിലുള്ള ആദ്യത്തെ കോട്ട നിർമ്മിച്ചത്. കിഴക്കേയറ്റത്തുള്ള ആദ്യത്തെ കോട്ടയാണിത്.

1735 ൽ ഗ്രേറ്റ് സൈബീരിയൻ റോഡ് നിർമ്മിക്കുന്നതുവരെ യൂറോപ്പിൽ നിന്ന് സൈബീരിയയിലേക്കുള്ള ഏക ഉപയോഗ്യമായ പാത ബാബിനോവ് റോഡായിരുന്നു .

 അവലംബങ്ങൾ 

 പുറത്തേക്കുള്ള കണ്ണികൾ 

 ബാബിനോവ് റോഡിന്റെ ഭൂപടം 
വർഗ്ഗം:സൈബീരിയയുടെ ചരിത്രം